recursal/SuperWikiNEXT-32B huggingface dataset:
**מוריץ, רוזן הסן** (בגרמנית: **Moritz Landgraf von Hessen**; ‏6 באוגוסט 1926 - 23 במאי 2013), היה נסיך גרמני מבית הסן ונכדו של ויטוריו אמנואלה השלישי, מלך איטליה.

ביוגרפיה
--------

מוריץ בילדותו עם אמו מפאלדה, נסיכת סבויה ואחיו היינריך, נסיך הסן
מוריץ נולד ב-6 באוגוסט 1926 בטירת ראקוניגי, קונאו, לפיליפ, רוזן הסן ולמפאלדה, נסיכת סבויה, בתם של ויטוריו אמנואלה השלישי, מלך איטליה ואלנה, נסיכת מונטנגרו. בשנת 1943 נעצרה אמו ונשלחה למחנה הריכוז בוכנוואלד, שם מתה בשנת 1944 כתוצאה מהפצצת בעלות הברית את המחנה.

בשנת 1960 אומץ מוריץ על ידי לודוויג, נסיך הסן, בנו של ארנסט לודוויג, הדוכס הגדול של הסן וראש בית הסן-דרמשטדט כיורשו, ולאחר מותו של לודוויג בשנת 1968 ללא יורשים, ירש אותו אביו פיליפ, רוזן הסן ואיחד תחתיו את בית הסן, לראשונה מאז מותו של פיליפ הראשון, רוזן הסן בשנת 1567.

בקיץ 1964 התחתן מוריץ עם טטיאנה, נסיכת זיין-ויטגנשטיין-ברלבורג, בתם של גוסטב אלברכט, נסיך זיין-ויטגנשטיין-ברלבורג החמישי ומרגריט פוש, ממנה נולדו לו 4 ילדים, אולם בשנת 1974 התגרשו השניים.

בשנת 1980 מת אביו פיליפ, רוזן הסן, ומוריץ ירש את תאריו. מוריץ היה אספן אמנות מפורסם, ובנוסף גם היה בעליו של מלון ארמון קרונברג.

ב-23 במאי 2013 מת מוריץ בבית חולים בפרנקפורט כתוצאה ממחלת ריאות, ובנו דונאטוס, רוזן הסן ירש את תאריו.

משפחתו
------

בקיץ 1964 התחתן מוריץ עם טטיאנה, נסיכת זיין-ויטגנשטיין-ברלבורג, בתם של גוסטב אלברכט, נסיך זיין-ויטגנשטיין-ברלבורג החמישי ומרגריט פוש, ממנה נולדו לו 4 ילדים:

* מפאלדה, נסיכת הסן (נולדה ב-1965), התחתנה עם אנריקו מארונה צ'יצאנו
* דונאטוס, רוזן הסן (נולד ב-1966)
* הלנה, נסיכת הסן (נולדה ב-1967)
* פיליפ, נסיך הסן (נולד ב-1970)

אילן יוחסין
-----------


|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| פרידריך וילהלם, נסיך הסן-קאסל |   | אנה, נסיכת פרוסיה |   | פרידריך השלישי, קיסר גרמניה |   | ויקטוריה, הנסיכה המלכותית |   | אומברטו הראשון, מלך איטליה |   | מרגריטה, נסיכת סבויה |   | ניקולה הראשון, מלך מונטנגרו |   | מילנה ווקוטיץ' |
|   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|
|   |   | פרידריך קרל, נסיך הסן |   |   |   |   |   | מרגרטה, נסיכת פרוסיה |   |   |   |   |   | ויטוריו אמנואלה השלישי, מלך איטליה |   |   |   |   |   | אלנה, נסיכת מונטנגרו |   |
|   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|
|   |   |   |   |   |   | פיליפ, רוזן הסן |   |   |   |   |   |   |   |   |   |   |   |   |   | מפאלדה, נסיכת סבויה |
|   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |
|
|   |   |   |   |   |   |   |   |   |   |   |   |   |   | **מוריץ, רוזן הסן** |
|

קישורים חיצוניים
----------------

ויקישיתוף מדיה וקבצים בנושא **מוריץ, רוזן הסן** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* GND: 102106629X
* VIAF: 232758854
* WorldCat: viaf-232758854

 |
**אוטו דֵרִי** (במקור **דויטש**, בהונגרית: **Déri Ottó**; וינה, 5 באוקטובר 1911 – ניו יורק, ארצות הברית, 18 באפריל 1969) היה צ'לן ועורך דין יהודי-הונגרי.

ביוגרפיה
--------

אוטו דרי נולד במשפחה יהודית כבנם של איגנץ דרי (דויטש) (1875–1964) פקיד טחנת קמח קיטור ושל אירמה פופר (1888–1957)  בין השנים 1929–1933, הוא היה תלמידו של ינה קרפיי באקדמיה למוזיקה ע"ש פרנץ ליסט. בשנת 1935 קיבל תואר דוקטור במשפטים באוניברסיטת בודפשט (משנת 1951 אוניברסיטת אטווש לוראנד). עד 1938 ניגן בתזמורת הקונצרטים של בודפשט. בשל יהדותו לאחר האנשלוס היגר לפריז, שם המשיך את לימודיו באקול נורמל סופרייר (אקול נורמל) אצל הצ'לן היהודי-אמריקאי מוריס אייזנברג יליד קלינינגרד. משנת 1939 התגורר בארצות הברית. הוא ניגן בכמה תזמורות סימפוניות, אחר כך ברביעיית מיתרי לנר בין השנים 1945 לבין 1948, בשלישיית ניו יורק בין השנים 1951 לבין 1961, ומשנת 1962 עד מותו ברביעיית המיתרים של סיטי קולג'. כסולן ניגן כמה פעמים ברדיו של בודפשט וברדיו האמריקאי. בסוף שנות ה-40 של המאה ה-20 סיים תואר דוקטור למוזיקולוגיה באוניברסיטת קולומביה. הוא לימד תורת מוזיקה, היסטוריה של מוזיקה, ומוזיקה קאמרית במכללת ניו יורק. הוא פרסם שתי אנתולוגיות לצ'לנים מתחילים, ספר הלימוד שלו זכה בפרס דימס טיילור, ומשמש כספר עיון באוניברסיטאות מערביות רבות.

חייו הפרטיים
------------

אשתו, ז'וז'אנה קרשי (1915–1983), הייתה פסיכואנליטיקאית, בתם של הרופא קורנל קרשי ושל בלנקה הוליטשר, אותה נשא לאישה ב-27 ביוני 1936 בבודפשט. סבו וסבתו מצד אביו היו גוסטב דויטש ופאולינה גרין, סבו וסבתו מצד אמו היו מור פופר, עורך דין, חבר הוועדה המחוקקת של מחוז היידו, ושל וילמה אובלאט.

ילדיהם:

* ג'ון דרי (1940–2014) היה נוירוכירורג
* פיטר קורנליוס דרי (1944) הוא פסיכולוג

עבודותיו
--------

* Exploring Twentieth-Century Music - חקר המוזיקה של המאה העשרים (ספר לימוד, 1968)

פרסים
-----

* ASCAP-Deems Taylor Award

לקריאה נוספת
------------

* לקסיקון ביוגרפי הונגרי. עורך ראשי. אגנש קניירש. בודפשט, 1981
* לקסיקון חדש של רוואי. עורך ראשי. איסטוואן טארשוי קולגה. סקסארד, 1996.

הערות שוליים
------------

1. ↑  "Születési bejegyzése a bécsi izraelita hitközség születési akv. 1811/1911. folyószáma alatt".
2. ↑  Déri Ignác gyászjelentése (1964. május 13.) Magyar Nemzet, 20. évfolyam, 110. szám, 6. oldal
3. ↑  "Déri Ignácné Popper Irma halotti bejegyzése a Budapest VI. kerületi polgári halotti akv. 384/1957. folyószáma alatt".
4. ↑  "Szülei házasságkötési bejegyzése a debreceni polgári házassági akv. 364/1908. folyószáma alatt".
5. ↑  "Házasságkötési bejegyzése a Budapest VI. kerületi polgári házassági akv. 1103/1936. folyószáma alatt".

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007281134905171
* BIBSYS: 1005611
* CiNii: DA12195406
* ISNI: 0000 0001 1668 1187
* LCCN: no92032701
* NLP: A21527404
* NTA: 075027089
* RERO: 02-A003170734
* VIAF: 70959299
* WorldCat (עם VIAF): 70959299

 |
פירוש נוסף ערך זה עוסק באות באלפבית הלטיני. אם התכוונתם למשמעות אחרת, ראו W (פירושונים).

| Ww |
| --- |
| WwWw |
| **אלפבית לטיני** |
| Aa | Bb | Cc | Dd | Ee | Ff | Gg |
| Hh | Ii | Jj | Kk | Ll | Mm | Nn |
| Oo | Pp | Qq | Rr | Ss | Tt | Uu |
|  | Vv | Ww | Xx | Yy | Zz |  |

האות **W** (דָאבֶּליוּ) היא האות העשרים ושלוש באלפבית הלטיני.

היסטוריה
--------

מקורה של האות במאה השביעית בשימוש כפול באות V שנעשה בטקסטים בגרמנית עילית עתיקה ובאנגלית עתיקה לציון הצליל [w]. באנגלית עתיקה הייתה העדפה לסימון צליל זה ברונה וין (‹Ƿ›). לאחר הכיבוש הנורמני של אנגליה הפך הסימון <vv> לפופולרי יותר שם.

בשפה הגרמנית צליל האות השתנה לצליל [v] .

רק השפות אנגלית, גרמנית, פולנית והולנדית משתמשות באות זו במילים מקוריות.
בשוודית ופינית האות W שקולה לאות V ומשמשת לאותם צלילים.

ייצוגים חלופיים
---------------

דגל הקוד הבינלאומי של האות W
באלפבית פונטי מיוצגת האות על ידי המילה "**ויסקי**" (**Whiskey**).

בקוד מורס מיוצגת האות על ידי נקודה ושני קווים:

· - -
בקוד ASCII מיוצגת האות על ידי 87 (W) ו-119 (w).

בכתב ברייל:

התפתחות האות W
--------------

|  |  |  |  |  |  |
| --- | --- | --- | --- | --- | --- |
| פרוטו שמי | פיניקי | יווני | אטרוסקי V | לטיני V | לטיני W |
| וו פרוטו שמית | וו פיניקית | אופסילון יוונית | V אטרוסקית | V לטינית | W לטינית |

משמעויות האות W
---------------

* במתמטיקה:
	+ *w* משמש כמשתנה רביעי (אחרי *y*, *x* ו־*z*).
	+ W מייצגת את האופרטור המתמטי ורונסקיאן.
* בביוכימיה, W מייצגת טריפטופן.
* בלוחות שנה, W מייצגת את יום רביעי בשבוע - קיצור של המילה האנגלית: Wednesday.
* בכימיה, W היא סימלו של היסוד טונגסטן, קיצור של שמו הגרמני, וולפארם.
* במערכת היחידות הבינלאומית (SI):
	+ W מייצגת את היחידה ואט.
* בפיזיקה:
	+ W משמשת כמשתנה במשוואות עבור אנרגיה או עבודה, הנמדדת ביחידה ג'ול.
	+ W מייצגת את חלקיקי הכוח החלש - בוזוני W.
* בגאוגרפיה ושבשבות, W מייצגת את כיוון מערב - קיצור של המילה האנגלית west.
* במודלים חישוביים האות W מייצגת את המילה אותה השפה L מקבלת - קיצור של המילה Word באנגלית. הסימון |W| מייצג את אורך המילה.

קישורים חיצוניים
----------------

ויקישיתוף מדיה וקבצים בנושא **W** בוויקישיתוף
**מוריץ (מנחם) בּוּלִי** (וגם **די-בּוּלִי**, בסרבית: **Мориц Були**;‏ 28 באוגוסט 1876, בלגרד, נסיכות סרביה - 23 באוגוסט 1936, בלגרד, ממלכת יוגוסלביה) היה רופא וקצין יהודי, בן הקהילה הספרדית בבלגרד אשר התמחה במחלות זיהומיות והקים את מכון הריפוי לעגבת ומכון החיטוי הרפואי הראשונים בסרביה. כן הקים את השירות הבקטריולוגי הסרבי ועמד בראשו.

ביוגרפיה
--------

מוריץ בולי נולד בבלגרד לידידיה בולי איש ציבור, נשיא הקהילה הספרדית של בלגרד וחבר הפרלמנט הסרבי ולמרקושה-מרקאדה בולי אשת ציבור. אח להוגו בולי ואח חורג לבנציון בולי. הוא רכש השכלה יסודית בעיר הולדתו, ותיכונית בדרזדן ולייפציג אשר בקיסרות הגרמנית. בהמשך, החל בלימודי רפואה באוניברסיטת וינה וסיים אותם ברוסטוק. ב-1905 השלים התמחות רפואית בבקטריולוגיה במכון רוברט קוך. בין השנים 1909–1910 הועסק כפרופסור משנה במכון הבריאות הקיסרי (גר') בברלין בין השאר כעוזרו של אוגוסט פון וסרמן. בולי שב לסרביה לבקשת הממשל הסרבי בכדי לסייע בבלימת התפרצות מגפה בעיר אוברנובאץ הסמוכה לבלגרד. הוא הקים את השירות הבקטריולוגי הסרבי ועמד בראשו עד 1912. במהלך מלחמת הבלקן הראשונה גויס לצבא הסרבי ושירת בשורת תפקידי קצין רפואה. בהמשך, במהלך מלחמת הבלקן השנייה הועלה לדרגת פודפולקובניק וכיהן כרופא דיוויזיית דרינה של הצבא הסרבי. במהלך המלחמות טיפל בהתפרצויות של כולרה בצבא הסרבי, הקים והפעיל מערך חיסון לכולרה. לאחר תום המלחמה הקים בבלגרד את המכון הרפואי לטיפול בעגבת בשיטת וסרמן, והיה זה המכון הרפואי הראשון בסרביה שעסק בטיפול ממוקד בעגבת.

במהלך מלחמת העולם הראשונה ניהל בית חולים צבאי בניש וטיפל בהתפרצויות של טיפוס המעיים ובהמשך נקרא לנהל בית חולים צבאי בבלגרד. לאחר הכרעת המערכה על סרביה וכיבוש הממלכה, נסוג ביחד עם כוחות הצבא והממשלה לקורפו וניהל שם מעבדה בקטריולוגית. לאחר המלחמה, פעל להקמת מערכת אספקת מים מודרנית בבלגרד, ולצידה מכון טיהור מים והוא הוקם בהמשך, בהתאם לתוכנית המתאר שערך.

מוריץ בולי הלך לעולמו בבלגרד ב-1936, מספר ימים לפני יום הולדתו ה-60. נקבר בחלקת הספרדים בבית הקברות החדש בבלגרד.

קישורים חיצוניים
----------------

* מיליצה רוז'מן, משפחת בולי מבלגרד, באתר makabijada.com (בסרבית)

הערות שוליים
------------

1. ↑  יהודים נודעים בסרביה, עמוד 47 (בסרבית).
2. ↑  סרג'ן בארישיץ', יהודי בלגרד, באתר savezscg.org (בסרבית).

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0000 2582 8817
* VIAF: 1083898
* WorldCat (עם VIAF): 1083898

 |
**אינדרקטוס** (שם מדעי: *Indarctos*; מילולית: "דוב הודי") הוא סוג נכחד של טורף ממשפחת הדוביים, אשר חי בתקופת המיוקן שלפני 11.1 עד 5.3 מיליון שנה מהיום באסיה, אירופה ואמריקה הצפונית, כשאולי הוא שרד עד תחילת הפליוקן. סוג זה הוגדר ב-1913 משרידים של הסוג מהודו, מהם קיבל את שמו והוא הכיל מינים רבים. זהו דוב קרוב לפנדה הענקית ויחד איתה משויך לשבט, אך הוא היה חסון ותוקפני ממנה בהרבה ודמה יותר לדוב הבולדוג במראהו. המאובנים הקדומים ביותר שלו התגלו באריזונה והצעירים ביותר התגלו בקזחסטן כשנמצאו מאובנים גם באורגון, טקסס, פלורידה, ספרד, סין וטורקיה.

האינדרקטוס היה טורף גדול באורך 2 מטרים, גובה 130 ס"מ ומשקל של 100 עד 400 ק"ג כשהזכרים היו גדולים מעט מהנקבות. הגולגולת הייתה מוארכת בחלקה התחתון ומעט יותר צרה בעליון, עם אורך גולגולת ממוצע של 32 עד 45 ס"מ, תלוי במין. מבנה הלסתות היה חזק ובקדמת הלסת היו ניבים בולטות ארוכות וכן מלתעות גבוהות. ייתכן שהוא התפתח מהאגריותריום שהיה בעל מבנה לסתות דומה והוא כנראה ניזון בעיקר מבשר.

דוב זה היה כנראה טורף-על או לפחות אוכל נבלות באזור חיותו שכנראה התקיים בערבות עשב רחבות בהם רעו מינים רבים של פרסתנים וכן טורפים כמו השנחרבים וכלביים מהירים. באמריקה הצפונית הוא חי לצד קרוב משפחה רחוק שלו - הפליונארקטוס (אנ').

קישורים חיצוניים
----------------

ויקישיתוף מדיה וקבצים בנושא **אינדרקטוס** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* GBIF
 |
**Vuze** (נקראה בעבר **אזורוס**; **Azureus**) היא תוכנה לשיתוף קבצים המבוססת על טכנולוגיית Java, ועל קליינט של התוכנה ביטורנט עם תמיכה
של פרוטוקולי התקשורת I2P ו-TOR. התוכנה תומכת במערכות ההפעלה חלונות, לינוקס, מק ויוניקס.

סקירה
-----

### מאפייני התוכנה

תוכנת Vuze נטענת על חלונות ויסטה
Vuze מאפשרת למשתמשיה להזין את מהירויות המקסימום של ההעלאות וההורדות ולשנות נתונים שונים. בנוסף, Vuze מאפשרת למשתמשים לפתוח חלקים ספציפיים שהסתיימו מהקובץ המלא. Vuze יכולה לשמש כטראקר עצמאי ובכך לאפשר למשתמשים לשתף את הקבצים האישיים שלהם מבלי להעלות אותם לאתר מסוים. Vuze תומכת בהצפנת הזרמת מסרים, שהיא שיטה שמונעת שליטה ברוחב הפס שהתוכנה משתמשת בה. אפשרויות PEX והעתקות כתובות של טורנטים נתמכים גם הן. אפשרויות התוכנה יכולות להתרחב באמצעות טלאים שונים, אחד הפופולריים ביניהם הוא 'מאתר המדינה' (Country Locator). מיזוג בין 'נודזילה גריד נטוורק' מהווה כטלאי לתוכנה שמאפשר אחסון סמוי, שיתוף והפצת קובצי טורנטים.

### ממשק

פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. 
### טלאים

Vuze מכילה גם מגוון של טלאים (Plugins) הכוללים:

* Auto Speed
* Advanced Statistics
* Mainline DHT
* 3D View
* SMS Notifications
* Country Locator
* FireFrog
* HTML Web UI
* Jython
* Ono
* ProgressBar
* RSS Downloader
* Speed Scheduler
* Status Mailer

את רשימת הטלאים המלאה ניתן לראות כאן

### מערך נתונים מבוזר (DHT)

גרסת 2.3.0.0 של Vuze הציגה את פונקציית מערך הנתונים המבוזר (DHT) שהיא פיתוח של פרוטוקול הביטורנט, במטרה להפוך את התוכנה לעצמאית יותר משימוש בטראקרים. זה מאפשר לטורנט לקבל מידע ממקורות אחרים כשהטראקר המקורי מושבת או חלש. הצד השלילי בכך הוא שמדובר בטראקרים פרטיים, שנדרשת הרשמה אליהם.

היסטוריה
--------

פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. 
### אזורוס

אזורוס שוחררה לראשונה ביוני 2003 באתר Sourceforge.net, בעיקר כדי להתנסות בטכלונגיית ה-SWT של אקליפס. Vuze היא אחת מהקליינטים הנפוצים ביותר לביטורנט.

### Vuze

פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה.

ביקורת
------

הביקורת על Vuze מתבטאת בניצול הגבוה של משאבי המערכת והזיכרון הפנימי במחשב שהיא משתמשת בהם לפעילותה. טכנולוגיית ה-Java שבה התוכנה נדרשת מותקנת בנפרד מבסיס התוכנה וגורמת לתוכנה להשתמש ביותר משאבים.

ראו גם
------

* ביטורנט

קישורים חיצוניים
----------------

ויקישיתוף מדיה וקבצים בנושא **Vuze** בוויקישיתוף
* 

* אתר האינטרנט הרשמי של Vuze (באנגלית)
* טלאי ה-Nodzila
* איתי שמושקוביץ, סקירה: Vuze 4 - הדור הבא של שיתוף קבצים, באתר ynet, 10 בנובמבר 2008

הערות שוליים
------------

1. ↑  Azureus, now called Vuze : Java BitTorrent client - Plugins
**אליאס הראווי** (בערבית: **الياس الهراوي**; 4 בספטמבר 1926 – 7 ביולי 2006) היה נשיא לבנון בשנים 1989–1998.

קורות חיים
----------

הראווי, שנולד בבקאע, היה הנשיא הראשון שלא בא מקרב המרונים של הר הלבנון. הוא נבחר לנשיאות ב-24 בנובמבר 1989, יומיים לאחר ההתנקשות בחייו של רנה מעווד, אשר כיהן כנשיא במשך 17 יום. כשתקופת נשיאותו עמדה להסתיים בשנת 1995, הצביעו חברי האספה הלאומית בעד תיקון לחוקה כך שיוכל להמשיך בתפקידו שלוש שנים נוספות.

הראווי נולד בהאוך אל-אומרה שליד זחלה למשפחה מרונית של בעלי אדמות. הוא למד באוניברסיטת סנט ג'וזף בביירות וקיבל תואר במסחר. הקים חברה לייצוא ירקות ושיתף פעולה עם חברות שווייצריות. כמו כן, עמד בראש קואופרטיב הסלק סוכר בבקעא. כשעסקיו נפגעו קשות ולמעשה נהרסו כליל בעת מלחמת האזרחים בלבנון פנה לייבוא נפט.

הראווי, שהיה נצר למשפחה בולטת בשדה הפוליטי, הלך בעקבות אחיו ג'ורג' וג'וזף ונבחר לאספה הלאומית בשנת 1972. בשנים 1980–1982 היה שר העבודות הציבוריות (בתקופת שלטונם של הנשיא אליאס סרכיס וראש הממשלה שפיק אל וזאן). בתפקידו זה התמקד בבניית גשרים ודרכים מהירות כדי לחבר את כל חלקי המדינה.

בתקופת נשיאותו חתם הראווי על תיקונים לחוקת לבנון בהתאם להסכם טאיף, אשר העניקו כוח והשפעה גדולים יותר למוסלמים בלבנון. ב-13 באוקטובר 1990, בעזרת צבא סוריה, כפה על הגנרל מישל עאון, אשר עמד בראש מערכת שלטונית מקבילה, להיכנע. כניעתו של עאון הייתה המבשר לתחילת שיקום המדינה לאחר מלחמת האזרחים. ב-22 במאי 1991 חתם על חוזה האחווה, התיאום ושיתוף הפעולה עם סוריה, שבו התחייבה לבנון לא להרשות להשתמש בשטחה כדי לפגוע באינטרסים סוריים.

בלבנון חלוקות הדעות לגביו ולגבי תקופת שלטונו. חלק מהאוכלוסייה משבח אותו על פעולתו הנחרצת נגד המיליציות היריבות וסיום מלחמת האזרחים אשר קרע את המדינה לגזרים במשך 15 שנה. אחרים מאשימים אותו בפירוק הנוצרים ורוב המוסלמים מנשקם, פרט לחזבאללה. מבקריו גם מצביעים על תמיכתו באינטרסים סוריים ובכך שההסכם עליו חתם הפך את לבנון לקולוניה סורית.

הראווי היה נשוי למונה ג'מאל ולזוג היו שלושה בנים (ג'ורג', רוי ורולנד) ושתי בנות (רינה וזלפה). הוא נפטר מסרטן.

קישורים חיצוניים
----------------

ויקישיתוף מדיה וקבצים בנושא **אליאס הראווי** בוויקישיתוף

| נשיאי לבנון |
| --- |
| לבנון הגדולה (מנדט צרפתי) | שארל דבאס • אנטואן פריבאט-אובארד • חביב פאשא אלסעד • אמיל אדה • פייר ג'ורג' ארלאבוס • אלפרד ג'ורג' א-נקאש • איוב ת'אבת • פייטרו טראד • בשארה אל-ח'ורי • אמיל אדה | דגל לבנון הגדולה (הצרפתית)
דגל לבנון |
| לבנון (העצמאית) | בשארה אל-ח'ורי • פואד שהאב • כמיל שמעון • פואד שהאב • שארל חילו • סולימאן פרנג'יה • אליאס סרכיס • בשיר ג'ומאייל • אמין ג'ומאייל • רנה מעווד • אליאס הראווי • אמיל לחוד • מישאל סולימאן • תמאם סלאם (בפועל) • מישל עאון |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007298634605171
* GND: 119467976
* ISNI: 0000 0000 5750 6732
* LCCN: n96903243
* NKC: js20060908012
* VIAF: 84253631
* WorldCat: lccn-n96903243

 |
**טיפוס עצים** הוא ענף ספורט יחידני (לא קבוצתי), שבו נערכת תחרות בין מתמודדים שונים אשר מטרתם לטפס כמה שיותר גבוה על עץ. 

תחרות טיפוס עצים מקיפה כמה תחנות שונות: תחרות פוט-לוק (טכניקת נעילת רגליים לטיפוס מהיר על החבל), תחנת חילוץ בגובה, תחנת זריקת חבל, תחנת טיפוס חופשי ותחנת עבודה במעטפת העץ.

הארגון האחראי על התחרויות
-------------------------

ארגון ה-ISA (קיצור של International Society of Arboriculture) מאגד את כל העוסקים בתחום מקצוע העצים. מקורו בארצות הברית, ונכון ל-2017 יש לו סניפים ברחבי העולם. 

מקור המילה 'ארבוריסט', המופיע בשם הארגון, הוא 'עץ' בלטינית. ארבוריסט הוא מומחה-עצים, העוסק בכל היבטי הטיפול והטיפוח של עצים, כולל שתילה והעתקת עצים, גיזום וכריתה, אבחון וטיפול בבריאות עצים ואדמה, הערכת רמת הסיכון של עצים ועוד. ברוב העולם המקצוע ידוע בכינוי 'ארבוריסט', 'רופא עצים', או 'מנתח עצים', ואילו בארץ מקבילים את שירותי הארבוריסט לאלו הניתנים על ידי אגרונום וגוזם עצים מומחה.

קישורים חיצוניים
----------------

ויקישיתוף מדיה וקבצים בנושא **טיפוס עצים** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* NKC: ph191243

 |
**WD-40** הוא השם המסחרי של תרסיס רב שימושי לצורכי שימון, סיכה ואחזקה, המיוצר על ידי החברה בעלת השם הזהה. תרסיס השמן הוא למעשה המוצר העיקרי של החברה (המייצרת בנוסף גם מספר זניח של חומרי ניקוי), ואחראי למרבית מכירותיה. מוצרי החברה משווקים ב-176 מדינות בעולם, מהם כ-50% באמריקה, כ-30% באירופה, וכ-10% באסיה.

היסטוריה
--------

התרסיס פותח על ידי נורם לרסן בשנת 1953 בקליפורניה לצורכי האחזקה של טילי אטלס של חיל האוויר האמריקאי ובשנת 1958 החלה הפצתו המסחרית. שם התרסיס נגזר מראשי התיבות **Water Displacement - 40th Attempt**, כלומר, "דוחה מים - ניסיון 40". השם ניתן כיוון שלרסן ניסה מספר תרכובות, עד שבניסיון ה-40 הצליח לפתח את המוצר.

החברה מחזיקה בנוסחתו של התרסיס כסוד מסחרי שמור ביותר, עד כדי כך שאף לא רשמה עליו פטנט על מנת שלא תחויב לגלות את הנוסחה. לפי גיליון בטיחות חומרים שמוציאה החברה בארצות הברית, התרסיס מכיל:

* 50%: ספירט לבן
* 25%: גז פחמימני מעובה
* 15%: שמן תעשייתי
* 10%: חומרים אחרים.

שימושים
-------

התרסיס הוא תכשיר כימי רב שימושי. הרכב החומרים ממנו הוא עשוי, מאפשר שימוש במגוון רחב של יישומים כגון:

* ניקוי והסרה של לכלוך, שומן וחומרי דבק שונים.
* יבוש מכלולים המכילים לחות.
* המסה של חלודה על גבי מתכות.
* שימון ומניעת איכול מתכות.

על פי המפורט באתר הרשמי של החברה, ניתן להשתמש בתרסיס בכ-2,000 סוגי שימושים שונים. החברה מנהלת "מועדון מעריצים" של המוצר אשר שולחים אליה דיווחים בעניין שימושים שונים שעשו בתרסיס בהצלחה.

קישורים חיצוניים
----------------

ויקישיתוף מדיה וקבצים בנושא **WD-40** בוויקישיתוף
* אתר האינטרנט הרשמי של WD-40 (באנגלית)
* WD-40, ברשת החברתית פייסבוק
* WD-40, ברשת החברתית טוויטר
* WD-40, ברשת החברתית אינסטגרם
* אתר החברה בעברית
* מידע עסקי על חברת חברת WD-40 באתרים Yahoo! Finance • MarketWatch • CNN Money • Bloomberg Business (באנגלית)
* חברת WD-40, בגוגל פיננסים

הערות שוליים
------------

1. ↑  ‎2000+ WD-40 Uses | Prevent Rust & More
**אליאס פריג'** (בערבית: الياس فريج; 1918 – 29 במרץ 1998) היה פלסטיני נוצרי אורתודוקסי אשר שימש כראש עיריית בית לחם בין השנים 1972–1997.

קורות חייו
----------

אליאס פריג' נולד ב-1918 למשפחה מבוססת אשר ישבה בבית לחם מאות בשנים. הוא סיים לימודי תיכון בבית ספר קתולי בירושלים בשנת 1940. בתחילת שנות ה-50 עמד בראש מפעל צדקה בשם "מיסיון ארץ הקודש", במימון נוצרים אמריקאים פרסביטריאנים. בשנת 1960, בזכות מעמדו רב ההשפעה בבית לחם כבעל חנויות רבות לממכר מזכרות, נבחר לכהן כחבר מועצת העיר, תחת השלטון הירדני. הוא המשיך לשמש כחבר מועצה אף לאחר מלחמת ששת הימים, תחת שלטון ישראל. לפריג' היה מפעל גדול למזכרות מצדפים ועץ זית שייצא בשנת 1970 ב-140,000 דולר. ביולי 1971 הוא נבחר ליו"ר לשכת המסחר של בית לחם.

בעקבות מותו של אליאס בנדק, ראש עיריית בית לחם, מספר ימים לפני הבחירות לראשות העירייה ב-2 במאי 1972, החליטו אנשי רשימתו לבחור בפריג' כמועמדם לראשות העיר. פריג' נחשב למועמד בעל סיכויים נמוכים ובבחירות היה פריג' שלישי במספר הקולות שקיבל. אולם ארבעה מאנשי רשימתו של פריג' נבחרו למועצת העיר ופריג' הצליח לגבש קואליציה של חמישה מתוך תשעת הנבחרים ולהיבחר לראשות העיר. 

מעת בחירתו לא נערכו עוד בחירות מוניציפליות בבית לחם. פריג' הודיע על התפטרות מתפקידו בתחילת יוני 1980 בעקבות הטמנת מטעני הנפץ במכוניות ראשי הערים של שכם ורמאללה על ידי המחתרת היהודית, אולם הוא חזר בו ונותר בתפקיד ראש עירייה עד שהתפטר על רקע מצבו הבריאותי בחודש מאי 1997. פריג' היה ראש העירייה היחיד בגדה המערבית אשר לא הודח ממשרתו על ידי הממשל הצבאי הישראלי. הוא אף היה ראש העיר היחיד אשר לא הזדהה עם הפת"ח ואשר לא הודח ממשרתו בעקבות הקמת הרשות הפלסטינית.

לאורך 25 שנים בהן כיהן כראש עירייה ניצל פריג' את קשריו הבינלאומיים כדי לגייס תמיכה כלכלית למפעלי תשתית, כולל בניית בתי ספר, בנייני מינהל ומערכות מים בתחומי בית לחם. בזכות יוזמותיו קשרה בית לחם קשרי ערים תאומות עם אתונה, קורדובה ואסיזי. פריג' אף שימש כיושב ראש חבר הנאמנים של אוניברסיטת בית לחם ונשיא לשכת המסחר המקומית. הוא נסע לעיתים תכופות למדינות שונות בעולם, והיה חבר בצוות המשא ומתן הפלסטיני לוועידת השלום במדריד בשנת 1991. בשנת 1995 מונה לשר התיירות והעתיקות ברשות הפלסטינית, משרה שבה החזיק עד לשנת 1997.

קישורים חיצוניים
----------------

ויקישיתוף מדיה וקבצים בנושא **אליאס פריג'** בוויקישיתוף

הערות שוליים
------------

1. ↑  יו"ר חדש ללשכת המסחר בבית לחם, דבר, 26 ביולי 1971
2. ↑  תופיק חורי, המועמדים בבית־סאחור מבקשים להפוך מחנה לבי"ח, דבר, 30 באפריל 1972
3. ↑  קאסם זייד ויוסי רחמן, 88% – הצבעת־שיא ביהודה, על המשמר, 3 במאי 1972
4. ↑  יעקב ארז, רק 4 ראשי עיריות נבחרו מחדש בבחירות ביהודה, מעריב, 3 במאי 1972
5. ↑  תופיק חורי, כרים כלף מוצע לראשות רמאללה, דבר, 7 במאי 1972
6. ↑  תופיק חורי, אליאס פריג' עתיד להיבחר לראש עיריית בית־לחם, דבר, 12 במאי 1972
7. ↑  תגובות גינוי וזעזוע בישראל, דבר, 3 ביוני 1980  
עזרא ינוב, פרג' ושאווה: לא נחזור בנו מהתפטרותינו, מעריב, 5 ביוני 1980

|  |  |
| --- | --- |
| בקרת זהויות עריכת הנתון בוויקינתונים | 
* Trove: 1623427
* VIAF: 145144648617940647520
* WorldCat: viaf-145144648617940647520

 |
**חזיר יבלות ג'אווני** (שם מדעי: ***Sus verrucosus***; או **חזיר ורקוזי**) הוא מין בסוג חזיר האנדמי לאי ג'אווה ולאיים הסמוכים, בָּאוִיאַן ומאדורה. החזיר הג'אווני חי ביערות שגובהם נמוך מ-800 מטר.

מאפיינים
--------

משקלו של החזיר הג'אווני נע בין 44 ל-108 ק"ג, כאשר הזכר שוקל למעלה מפי שניים מהנקבה. מקורות אחרים מציינים כי משקלן של הנקבות הוא 45 - 60 ק"ג, ושל הזכרים - 80 - 150 ק"ג. אורכו של החזיר הג'אווני 90 עד 190 ס"מ. צבעו נע מצהוב אדמדם ועד לשחור וחלקיו התחתונים הם בצבע צהבהב. בפניו 3 זוגות גבשושיות. יש שוני רב בגודלן של גבשושיות אלו מפרט לפרט והן אינן ניכרות אצל הנקבות. לחזירים הג'אוונים רעמת שיער ארוכה שיורדת מהעורף דרך עמוד השדרה עד לישבן. להם רגליים דקות וזנב ארוך. על הזנב יש ציצית שיער קטנה. לו ראש ארוך ואוזניים גדולות.

תקופת ההיריון בחזיר הג'אווני נמשכת בסביבות הארבעה חודשים. הם ממליטים 3–9 גורים מדי שנה בתקופת הגשמים שבין ינואר למרץ. הגורים יונקים עד גיל 3–4 חודשים, אז הם נגמלים מיניקה. הנקבות דואגות לגורים בקבוצות יחד עם נקבות נוספות בעוד שהזכרים נשארים בודדים. אורך חייו של חזיר יבלות ג'אווני הוא עד 14 שנה.

כאשר חש החזיר הג'אווני מאוים הוא זוקף את רעמת שיערו המצויה בגבו.

החזיר הג'אווני מזיק לחקלאות האדם וניצוד בשל בשרו. רק חזירים ג'אוונים מעטים מוחזקים בשבי. אלו מוחזקים במושבות רבייה, כולן בגני חיות במזרח האי ג'אווה.

קישורים חיצוניים
----------------

ויקישיתוף מדיה וקבצים בנושא **חזיר יבלות ג'אווני** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* ITIS
* NCBI
* GBIF
 |

* Javan warty pig (באנגלית)

הערות שוליים
------------

1. ↑  חזיר יבלות ג'אווני באתר הרשימה האדומה של IUCN
2. ↑  לפי  
Blouch, Raleigh A. 1993. The Javan warty pig (Sus verrucosus), in Pigs, Peccaries, and Hippos, Status Survey and Conservation Action Plan, IUCN/SSC Hippo Specialist Group, William R. Oliver editor. IUCN  
עם זאת, במקור זה נרמז כי ייתכן וקיימים תת-מינים תחת מין זה, וכי המשקל שצוין הוא המשקל של תת-המין הנפוץ ביותר, אך לא של תת-המינים האחרים, אם קיימים.

| דמויי חזיר |
| --- |
| פקאריים |
| טאיאסו לבן-שפתיים | טאיאסו לבן-שפתיים | 
 |
| קטגונוס צ'אקו | קטגונוס צ'אקו |
| פקארי | פקארי מגוון • פקארי ענק |
| חזיריים |
| חזיר | חזיר מזוקן פאלאווני • חזיר מזוקן • חזיר יבלות ויסאיאני • חזיר יבלות סולוואסי • חזיר יבלות אוליבר • חזיר יבלות פיליפיני • חזיר יבלות ג'אווני • חזיר בר (תת-מין חזיר הבית) |
| בבירוסה | בבירוסה מצויה • בבירוסת בולה בטו • בבירוסת צפון-סולאווסי • בבירוסת טוג'יאן |
| חזיר יבלות | חזיר יבלות מצוי • חזיר יבלות מדברי |
| חזיר יער ענק | חזיר יער ענק |
| חזיר גמדי | חזיר גמדי |
| חזיר אדום | חזיר נהרות • חזיר הסבך |
**נסנאס** (בפרסית וערבית: نسناس) הוא סוג של ג'יני מרושע במיתולוגיה הפרסית והערבית. מקור האגדה עוד בתיאוריו של פליניוס, והיא התפשטה לארצות המזרח. הנסנאס מתוארים כבני אדם חצויים לאורכם: חצי ראש, חצי גוף, יד אחת, ורגל אחת שאיתה הם מנתרים בזריזות רבה. הם בעלי יכולת דיבור, ומצויים בתימן ובחצרמוות, שם אוכלים את בשרם. מסופר שאחד הובא אל אל-מתוכל הראשון: הוא היה בעל חצי פרצוף, שהיה בחזהו, וזנב של כבש. במקורות אחרים מסופר שהנסנאס גורמים להרס על ידי הצתת בתיהם של אנשים. לפי אמונת התריסריים, הנסנאס נבראו בעידן הרביעי, בין יתר הג'יני, ומאז בריאת העולם כפי שהוא מוכר לנו, בעידן החמישי, הם בלתי נראים לבני אדם. דמות הנסנאס מופיעה בלילה ה-358 של אלף לילה ולילה, שם מסופר על מכשף שהופך מלומד לנסנאס על ידי זריית כחל בעינו.

דמות הנסנאס מופיעה גם ביצירות מאוחרות שמתייחסות למיתולוגיה: כך מופיע היצור ב"פיתויו של אנטוניוס הקדוש" של גוסטב פלובר או בסדרת "ורד הנביא" של מרגרט וייס וטרייסי היקמן.

הערות שוליים
------------

1. ↑
2. ↑  GENIE – Encyclopaedia Iranica
3. ↑  COSMOGONY AND COSMOLOGY v. In Twelver Shiʿism – Encyclopaedia Iranica
4. ↑  Arabian Nights: 14Tale 2 - THE STORY OF THE THREE SHARPERS
**כריסטופר ראסל אדוארד "כריס" סקוויר** (באנגלית: **Christopher Russell Edward "Chris" Squire**;‏ 4 במרץ 1948 - 27 ביוני 2015) היה מוזיקאי אנגלי, מוכר בעיקר בזכות תפקידו כנגן גיטרת הבס של להקת הרוק המתקדם יס.

ביוגרפיה
--------

סקווייר נולד בפרבר של לונדון, אביו היה נהג מונית ואימו הייתה עקרת בית. עיסוקו במוזיקה החל עוד כשהיה ילד, כששר במקהלת הכנסייה המקומית עם חברו אנדרו ג'קמן, אשר ייסד איתו לאחר שנים את להקת The Syn. בשנת 1964, כאשר היה בן 16, הושעה סקווייר מבית הספר בעוון של "שיער ארוך", וניתן לו מעט כסף לתספורת. הוא לקח את הכסף, אך לא הסתפר, ולא שב לבית הספר.

במהלך שנות השישים היה סקווייר חובב של LSD והוא התנסה בסם זה פעמים רבות, אולם לאחר שקיבל בהזדמנות אחת מנה באיכות גרועה, ונאלץ לשכב מספר ימים בבית החולים ועוד מספר חודשים בהחלמה בבית ידידה, החליט שלא לצרוך סם זה יותר לעולם. במהלך אותם החודשים בהם שהה בבית ידידתו, כשהוא מבוהל מכדי לעזוב, התאמן סקווייר בנגינה על גיטרת הבס שלו, ופיתח את סגנונו הייחודי.

השפעותיו המוקדמות היו מגוונות, ממוזיקת מקהלות כנסייתית ועד לג'ק ברוס (אשר ניגן באותה התקופה עם להקת קרים) וג'ון אנטוויסל. בשנות השישים המוקדמות הקים סקווייר מספר הרכבים, בהם *the syn* בו ניגן עם ג'קמן, ופיטר בנקס, וההרכב *Mabel Greer's Toyshop* בו חברו אליו בנקס וג'ון אנדרסון.

בשנת 1968 עזב אנדרסון את להקת Mabel Greer's Toyshop, הצטרף אליו סקווייר ויחד הם ייסדו את להקת יס. הם צרפו ללהקתם החדשה את פיטר בנקס, ביל ברופורד וטוני קיי.

הלהקה הוציאה את אלבומה הראשון בשנת 1969. למרות השינויים הפרסונליים הרבים במהלך 40 שנות פעילות הלהקה, סקווייר היה החבר היחיד אשר השתתף בהקלטות כל האלבומים (אנדרסון נעדר רק מ-*Drama*). סקווייר גם היה כח חשוב בלחנים של הלהקה, בעוד אנדרסון היה אחראי על רוב התמלילים, סטיב האו וסקווייר כתבו עמו את הלחנים, וסיפקו הרמוניות קוליות לשירים.

חייו הפרטיים
------------

סקווייר נישא לניקי בשנות ה-70'. היא השתתפה כזמרת בשני שירים באלבום הסולו שלו *Fish Out of Water*. הם התגרשו לאחר כ-15 שנות נישואין. הוא נישא בשנית במאי 1993, למליסה, אשר ילדה לו את בנו קמרון בטרם התגרשו. סקווייר נישא בפעם השלישית, ומנישואיו אלו יש לו בת ובן.

ראו גם
------

* A Life Within A Day

קישורים חיצוניים
----------------

* 

* אתר האינטרנט הרשמי של כריס סקווייר

ויקישיתוף מדיה וקבצים בנושא **כריס סקווייר** בוויקישיתוף
* כריס סקווייר, ברשת החברתית פייסבוק
* כריס סקווייר, במסד הנתונים הקולנועיים IMDb (באנגלית)
* כריס סקווייר, באתר Last.fm (באנגלית)
* כריס סקווייר, באתר AllMusic (באנגלית)
* כריס סקווייר, באתר MusicBrainz (באנגלית)
* כריס סקווייר, באתר Discogs (באנגלית)
* כריס סקווייר, באתר Songkick (באנגלית)
* כריס סקווייר, באתר Genius
* כריס סקווייר, באתר SecondHandSongs
* כריס סקווייר, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* BNE: XX1638916
* BnF: cb14049426h (data)
* GND: 134527577
* ISNI: 0000 0000 7841 1994
* LCCN: n91047676
* MusicBrainz: 3765dccd-b659-4298-9211-15c3f73b40bf
* NKC: ola2002151554
* NTA: 074834924
* SUDOC: 080852394
* VIAF: 84963466
* WorldCat: lccn-n91047676

 |
**כריס סטרינגר** (**Christopher Brian Stringer**; נולד ב-31 בדצמבר 1947), הוא פלאואנתרופולוג בריטי, מומחה לאבולוציה של אדם קדום ובין מובילי תאורית המוצא האפריקאי של המין האנושי בן ימינו הומו ספיינס.

תארים ותפקידים
--------------

סטרינגר למד אנתרופולוגיה לתואר ראשון בקולג' האוניברסיטאי של לונדון (1969), והשלים דוקטורט מאוניברסיטת בריסטול (1974) ותואר D.Sc באנטומיה (1990). הוא חוקר במוזיאון להיסטוריה של הטבע בלונדון מאז 1974. בשנת 1999 מונה כראש המחלקה לחקר מוצא האדם במוזאון. בנוסף מאז שנת 1995 משמש כפרופסור אורח באוניברסיטת לונדון.

בשנת 2004 מונה כחבר החברה המלכותית.

מחקר
----

הצעתו של כריס סטרינגר לעץ האבולוציוני של מיני האדם בפלייסטוקן
עבודת המחקר של סטרינגר מתמקדת במאובני האדם הניאנדרטלי והומו ספיינס. בשנות ה-70 היה חלוץ תאוריית המוצא האפריקאי של האנושות בת-ימינו. זאת בעקבות אבחנתו שמאובני ספיינס באירופה - כמו שרידי קרו-מניון - שונים ממאובני האוכלוסייה הניאנדרטלית שקדמה להם באירופה, ודומים יותר למאובני אדם ארכאי באפריקה. לתאוריה היו מתנגדים רבים בעת שהוצגה, אך מאז זכתה לסיוע רב ממחקרים גנטיים, למשל תגלית חווה המיטוכונדרית בשנות ה-80, וכיום נחשבת לקונצנזוס מדעי המקובל על כל החוקרים בתחום.

השתתף במחקרי מאובנים בגיברלטר, טורקיה ומרוקו, וכן בחקר מאובני וממצאי נחל מערות שבכרמל, השמורים כיום במוזיאון הבריטי.

מחיבוריו
--------

סטרינגר השתתף בכתיבת קרוב ל-200 מאמרים מדעיים, חלקם בכתבי עת מדעיים מובילים כמו Science, Nature ו-PNAS. כמו כן כתב ספרים רבים על האבולוציה של האדם, מהם חיבורים מדעיים ומהם ספרי מדע פופולרי לציבור הרחב.

בשנת 2011 יצא ספרו The Origin of Our Species, העוסק בהתפתחות האדם המודרני.

משפחה
-----

סטרינגר גר בסאסקס ויש לו שלושה ילדים.

ראו גם
------

* האדם הדניסובי
* הומו היידלברגנסיס
* נדידת האדם הקדמון

קישורים חיצוניים
----------------

ויקישיתוף מדיה וקבצים בנושא **כריס סטרינגר** בוויקישיתוף
* הדף האישי של כריס סטרינגר באתר מוזיאון להיסטוריה של הטבע בלונדון. (באנגלית)
* דף אישי של כריס סטרינגר, כולל וידאו של ראיון עמו, באתר "הקצה". (באנגלית)
* מאמרים מדעיים של כריס סטרינגר במנוע החיפוש האקדמי Pubmed. (באנגלית)
* הרצאה מוסרטת של כריס סטרינגר על מקורם האפריקאי של בני-אדם מודרניים אנטומית, בערוץ אוניברסיטת קליפורניה ביוטיוב. (באנגלית)
* כריס סטרינגר, ברשת החברתית טוויטר

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007434993905171
* BIBSYS: 90270970
* BnF: cb12362662w (data)
* CANTIC: a10710930
* CiNii: DA03652675
* GND: 114549656
* ICCU: TO0V403321
* ISNI: 0000 0001 2126 015X
* LCCN: n88189292
* NDL: 00554232
* NKC: mub2013795397
* NLA: 36212374
* NLG: 267377
* NLP: A11342262
* NSK: 000055636
* NTA: 10844113X
* ORCID: 0000-0002-9183-7337
* RERO: 02-A008691956
* SUDOC: 032633785
* Trove: 1230288
* VIAF: 29610682
* WorldCat: lccn-n88189292

 |
**מנהיג מפלגת הלייבור** (באנגלית: **Leader of the Labour Party**) הוא ראש מפלגת הלייבור בממלכה המאוחדת. 

מאז 4 באפריל 2020, מנהיגה הנוכחי הוא קיר סטארמר.

היסטוריה
--------

תפקיד מנהיג מפלגת הלייבור נוצר רשמית בשנת 1922. לפני כן, בין שנבחרו לראשונה כחברי פרלמנט של הלייבור בשנת 1906 ועד הבחירות הכלליות בבריטניה 1922, כאשר הושגו הישגים פוליטיים ניכרים, התפקיד נודע כיו"ר הסיעה הפרלמנטרית של מפלגת הלייבור. ב-1970 הופרדו תפקידי מנהיג מפלגת הלייבור ויו"ר הסיעה הפרלמנטרית של מפלגת הלייבור.

ב-1921 היה ג'ון קליינס (אנ') למנהיג הראשון של מפלגת הלייבור שנולד באנגליה; כל מנהיגי המפלגה לפניו נולדו בסקוטלנד. ב-1924 הפך רמזי מקדונלד לראש ממשלת בריטניה הראשון מטעם הלייבור, שעמד בראש ממשלת מיעוט שהחזיקה מעמד תשעה חודשים. קלמנט אטלי היה למנהיג הלייבור הראשון שהוביל ממשלת רוב בשנת 1945. הראשון שנולד בוויילס היה ניל קינוק, שנבחר ב-1983.

מנהיגי המפלגה המצליחים ביותר מבחינה אלקטורלית הם טוני בלייר, שהשיג שלושה ניצחונות רצופים בבחירות ב-1997, 2001 ו-2005, והרולד וילסון, שניצח בארבע בחירות כלליות מתוך חמש שבהן התמודד (ב-1964, 1966, בפברואר 1974 ובאוקטובר 1974). נכון ל-2021, מנהיגי הלייבור היחידים שלא התמודדו בבחירות כלליות (למעט ממלאי מקום זמניים) הם ג'ורג' לנסברי (שהתפטר), ג'ון סמית' (שמת בתפקיד) וקיר סטארמר.

תפקיד
-----

בניגוד למנהיגי מפלגות פוליטיות אחרות בבריטניה, למנהיג הלייבור אין את הכוח לפטר או למנות את סגנו. גם המנהיג וגם סגן המנהיג נבחרים בשיטת הצבעה חלופית. בשנים 1980 ל-2014 נעשה שימוש במועצת בחירות, כאשר שליש מהקולות הוקצו לחברי הפרלמנט ולחברי הפרלמנט של המפלגה, שליש לחברים בודדים במפלגת הלייבור ושליש לחברים בארגונים הקשורים למפלגה, כמו אגודות סוציאליסטיות ואיגודי עובדים.

כאשר מפלגת הלייבור נמצאת באופוזיציה, מנהיג מפלגת הלייבור משמש בדרך כלל (כמפלגה השנייה בגודלה) כמנהיג האופוזיציה ויושב ראש קבינט הצללים. בהתאם לכך, כאשר המפלגה נמצאת בקואליציה, המנהיג יהפוך בדרך כלל לראש ממשלת הממלכה המאוחדת, לורד האוצר הראשון ולשר לשירות המדינה וכן ימנה את הקבינט.

מנהיגים
-------

מאז 1906
* קייר הארדי, 1906–1908
* ארתור הנדרסון, 1908–1910
* ג'ורג' ניקול בארנס, 1910–1911
* רמזי מקדונלד, 1911–1914
* ארתור הנדרסון, 1914–1917
* ויליאם אדמסון, 1917–1921
* ג'ון רוברט קליינס, 1921–1922
* רמזי מקדונלד, 1922–1931
* ארתור הנדרסון, 1931–1932
* ג'ורג' לאנסברי, 1932–1935
* קלמנט אטלי, 1935–1955
* יו גייטסקל, 1955–1963
* ג'ורג' בראון, 1963
* הרולד וילסון, 1963–1976
* ג'יימס קלהאן, 1976–1980
* מייקל פוט, 1980–1983
* ניל קינוק, 1983–1992
* ג'ון סמית', 1992–1994
* מרגרט בקט, 1994
* טוני בלייר, 1994–2007
* גורדון בראון, 2007 - 2010
* הארייט הרמן, 2010
* אד מיליבנד, 2010 - 2015
* ג'רמי קורבין - 2015 - 2020
* קיר סטארמר - 2020 - מכהן

לקריאה נוספת
------------

* Clarke, Charles; James, Toby S. (2015). **British Labour Leaders.** London: Biteback.

ראו גם
------

* מנהיג המפלגה השמרנית (הממלכה המאוחדת)

קישורים חיצוניים
----------------


| עיינו גם בפורטל: |
| --- |
|  | **פורטל הממלכה המאוחדת** |

ויקישיתוף מדיה וקבצים בנושא **מנהיג מפלגת הלייבור** בוויקישיתוף
* אתר האינטרנט הרשמי של מנהיג מפלגת הלייבור
**פסיליום** (באנגלית **Psyllium**) הוא תכשיר אשר מופק מקליפות זרעי לחך ומשווק בישראל תחת השמות: **פסיליום, מוציוויטל, קונסיל** ועוד. לתכשיר אין התוויה רפואית מאושרת.

תכונות
------

צמח הלחך, מקליפת זרעיו מיוצר הפסיליום, הגן הבוטני, טכניון, חיפה
  
שגיאות פרמטריות בתבנית:מקורות   
פרמטרי חובה [ נושא ] חסרים 

בפסקה זו אין מקורות ביבליוגרפיים כלל, לא ברור על מה מסתמך הכתוב בה וייתכן שמדובר במחקר מקורי. 
אנא שקלו לשפר את אמינות הפסקה באמצעות הבאת מקורות לדברים ושילובם בגוף הפסקה בצורת קישורים חיצוניים והערות שוליים. 
לפסיליום כושר ספיחת מים רב - סיבי קליפות הפסיליום יכולים לספוג עד פי 25 מנפחם. פסיליום סופח את מי השתייה ויוצר נוזל צמיג במעי, דבר המגדיל את נפח תוכן המעי, גורם[דרוש מקור] לגירוי עדין של המעי, להגברת התנועתיות של שרירי המעי (פריסטלטיקה) וקיצור[דרוש מקור] משך מעבר המזון במעי. הגדלת נפח תוכן המעי יוצרת תחושת שובע.

פסיליום מתחיל להשפיע רק 12-24 שעות מרגע נטילתו ועשוי להגיע להשפעה רק לאחר יומיים שלושה של שימוש סדיר. פסיליום כמעט ואינו נספג מהמעי למחזור הדם ואינו עובר מטבוליזם משמעותי.

סיבים המופקים מקליפת זרע הצמח לחך (Plantago Ovata), צמח רב שנתי הצומח באסיה, מזרח אפריקה והמזרח התיכון, בעיקר באדמות מלוחות. רוב הפסיליום כיום מגיע מהודו. במקור, כזרע שלם, הוא שימש כצמח מוריד, משתן ומלחלח מעיים. 

השימוש המוכר ביותר הוא סיבי קליפת הזרע המכילים 65% סיבים מסיסי מים ו-10-15% סיבים לא מסיסים. הוא המרכיב העיקרי של התכשיר המשלשל Metamucil ומחקרים[דרוש מקור] מעידים על השפעתו על רמות כולסטרול. 

הפסיליום נותן נפח לצואה כמו הצלולוז, המתיל צלולוז, סודיום-קרבוקסי-מתיל-צלולוז, לתת, סובין חיטה ואחרים. כל הסיבים לעיל בעלי תכונות היגרוסקופיות ובכך הם מגדילים נפח הצואה.

קליפת הפסיליום מכילה כמעט אך ורק סיבים. הקליפה מכילה גליקוזידים ומוצילגים (חומר ג´לטיני המכיל חומצות אמינו ופוליסכרידים) ושלושה סיבים: צלולוזה, המיצלולוזה וליגנין. רכיבים אלה מאפשרים לצמח לספוג מים עד פי 14 מנפחו המקורי.

ניתן להשתמש בפסיליום כחומר מקשה בהכנת מזון באופן דומה לשימוש בג'לטין. לדוגמה, מוסיפים פסיליום למחית פירות בהפקת תמליא (פאי) טבעונאי .

קישורים חיצוניים
----------------

ויקישיתוף מדיה וקבצים בנושא **פסיליום** בוויקישיתוף

הערות שוליים
------------

1. ↑  תמליא מישמשים - טבעונאות

|  |  |
| --- | --- |
| בקרת זהויות עריכת הנתון בוויקינתונים | 
* GND: 4255379-9

 |

**הבהרה:** המידע בוויקיפדיה נועד להעשרה בלבד ואינו מהווה ייעוץ רפואי.
**איגור מאטוויינקו** (ברוסית:‏ **Игорь Игоревич Матвиенко**; נולד ב-6 בפברואר 1960) הוא מלחין ומפיק רוסי.

חייו
----

איגור מאטוויינקו נולד במוסקבה למשפחת איש צבא וכלכלנית. בשנת 1980 הוא סיים מכללה למוזיקה במקצוע מנהל מקהלה. החל משנת 1981 הוא התחיל לשתף פעולה עם להקות שונות. בשנת 1987 הוא עבר באולפן הקלטות. במקביל הוא היה שותף עם ניקולאי רסטורגוייב בהקמת להקת "ליובה". מאטוויינקו כתב מספר שירים ללהקה. בנוסף ללהקה זו שירי מאטווייקנו בוצעו על ידי "בליי אוריול", "איבנושקי אינטרנשיונל" וזמרים ולהקות נוספות.

בשנת 1991 מאטוויינקו הקים מרכז הפקה. בשנת 2002 הוא היה מנהל הפקה של העונה הראשונה של תוכנית טלוויזיה "מפעל הכוכבים". בשנת 2014 הוא היה מפיק מוזיקלי של טקס הפתיחה וטקס הסגירה של אולימפיאדת סוצ'י. בשנת 2020 הוענק לו תואר אמן הכבוד של הפדרציה הרוסית.

בשנת 2016 הוא הלחין מוזיקה לסרט "הוויקינג".

איגור מאטוויינקו כתב המנון עבור כוחות היבשה הרוסיים.

מאטוויינקו ידוע בתמיכה במדיניות של ולדימיר פוטין. הוא מונה למספר תפקידים לברות יושב ראש הוועדה הציבורית ליד רוסקומנדזור. כמו כן הוא חבר של המועצה הנשיאותית לתרבות ואמנות.

מאטוויינקו היה נשוי מספר פעמים. מאשתו הנוכחית יש לו שלושה ילדים.

קישורים חיצוניים
----------------

ויקישיתוף מדיה וקבצים בנושא **איגור מאטוויינקו** בוויקישיתוף
* 

* אתר האינטרנט הרשמי של איגור מאטוויינקו (ברוסית)
* איגור מאטוויינקו, ברשת החברתית פייסבוק

* איגור מאטוויינקו, ברשת החברתית טוויטר

* איגור מאטוויינקו, במסד הנתונים הקולנועיים IMDb (באנגלית)

* איגור מאטוויינקו, במסד הנתונים הקולנועיים KinoPoisk (ברוסית)

* איגור מאטוויינקו, באתר Last.fm (באנגלית)

* איגור מאטוויינקו, באתר MusicBrainz (באנגלית)

* איגור מאטוויינקו, באתר Discogs (באנגלית)
* ביוגרפיה

|  |  |
| --- | --- |
| בקרת זהויות עריכת הנתון בוויקינתונים | 
* LNB: 000086566
* MusicBrainz: b8ed472b-e957-45ea-9977-58899b15417d
* VIAF: 305071793
* WorldCat: lccn-no2002048113

 |
**בלאק ג'ק** (באנגלית: **Black Jack**) היה סוס מעורב (בין גזע מורגן (אנ') לגזע סוס הקווטר), אשר שירת במחלקת הרוכבים והסוסים של גדוד החי"ר השלישי של ארצות הברית (המשמר הישן). הוא נקרא לכבודו של גנרל הצבאות ג'ון פרשינג, הוא שימש כסוס ללא רוכב (אנ') ביותר מ-1,000 הלוויות מלאות של הכוחות המזוינים (AFFHF), שרובם היו בבית הקברות הלאומי ארלינגטון. עם מגפיים הפוכים בארכוף, הוא היה סמל של מנהיג שנפל.

חיים מוקדמים
------------

בלאק ג'ק נולד ב-19 בינואר 1947, והגיע לפורט מאייר מתחנת הרכבת הפרשים בפורט רינו, אוקלהומה, ב-22 בנובמבר 1952.

בלאק ג'ק היה האחרון מבין הסוסים שמותגו במותג האמריקאי של הצבא (בכתף שמאל) ובמספר הסידורי של הצבא שלו 2V56 (בצד שמאל של צווארו).

קריירה
------

בלאק ג'ק שירת קריירה צבאית ארוכה ומכובדת.
בין היתר, השתתף בארבע הלוויות ממלכתיות:

* נשיאי ארצות הברית:
	+ ג'ון פ. קנדי (1963)
	+ הרברט הובר (1964)
	+ לינדון ב. ג'ונסון (1973)
* גנרל חמישה כוכבים:
	+ דאגלס מקארתור (1964)

מוות וקבורה
-----------

בלק ג'ק מת לאחר קריירה צבאית של 29 שנים, ב-6 בפברואר 1976. גופתו נשרפה, ושרידיו הובאו למנוחות בחלקה בפורט מאייר, וירג'יניה, בשדה סאמרול; מקום המנוחה האחרון שלו נמצא 200 רגל (60 מ) מצפון-מזרח לדגל בפינה הדרומית-מזרחית של מגרש המצעדים. הוא אחד מארבעת הסוסים בהיסטוריה של ארצות הברית שנקברו בהלוויה צבאית, האחרים הם צ'יף, סמלת רקלס וקומנצ'י.

הערות שוליים
------------

1. 1 2  "The Old Guard - 1/3 Battalion HHC Caisson Platoon". Army.mil. אורכב מ-המקור ב-2010-02-28. נבדק ב-2010-04-28.
2. 1 2 3 4  Elsen, William A. (25 בינואר 1973). "Ceremonial Group Had Busy 5 Weeks". *The Washington Post*. p. D3. `{{cite news}}`:  (עזרה)
**קלבריטה** (ביוונית: **Καλάβρυτα**), היא עיר נופש המונה כ-6,011 נפשות הנמצאת ביחידה האזורית אכאיה בצפון חצי האי פלופונסוס, 190 ק"מ מערבית לאתונה.

אחת האטרקציות התיירותיות היא מסילת הרכבת באורך 22 ק"מ המחברת בין עיירת החוף **דיאקופטו** לקלבריטה. מסילה זו מטפסת לאורך ערוצו העמוק של נהר Vouraikos ובסיבובים הצרים והתלולים היא משוננת, בהתאמה לגלגלי השיניים של קרון הרכבת המיוחדת.

לקלבריטה יש מקום בהיסטוריה של יוון המודרנית. לפי המקובל הכריז הבישוף **גרמניקוס** מפטרס במנזר **Agia Lavra** בקלבריטה ב-25 במרץ 1821 בפעם הראשונה על **חירות או מוות** ופתח בזה את התקוממות היוונים נגד האימפריה העות'מאנית. תאריך זה נחוג עד היום ביוון.

קלבריטה חקוקה בזיכרון היוונים בגלל הטבח שבצע הוורמאכט בתושבי העיירה במלחמת העולם השנייה.

הטבח בקלבריטה
-------------

בשנים הראשונות למלחמה שלטו באזור האיטלקים ויחסם לאוכלוסייה האזרחית היה נסבל. כאשר פרשה איטליה מהמלחמה בשנת 1943 תפסו את מקומם כוחות של הוורמאכט. המחתרת היוונית הגבירה את התקפותיה על הגרמנים וגרמה להם אבדות. הגרמנים הגיבו בפעולת עונשין בכפרי הסביבה אך זה לא הפסיק את פעילות הפרטיזנים.

לפיכך הכינו הגרמנים מבצע צבאי גדול בקלבריטה. המבצע כונה **מבצע קלבריטה** (Unternhemen Kalavryta) והיה מיועד לאגף את לוחמי הגרילה באזור. במהלך המבצע, הגרילה היוונית הוציאה להורג 78 חיילים גרמנים שנפלו בשבי באוקטובר. גנרל קארל וון-לה סוויר (Karl von Le Suire) הגיב בזעם והחליט על פעילות נקם. הוא הורה אישית על הטבח. 
בבוקר יום ה-13 בדצמבר 1943 חדרו כוחות הוורמאכט לקלבריטה וסגרו אותה מכל העברים. לתושבים נאמר כי הם עומדים להיות מועברים למקום אחר משום שהם משתפים פעולה עם הפרטיזנים. נאמר להם להצטייד במזון ולפנות מיד את בתיהם. התושבים רוכזו בבית הספר המקומי. כעבור זמן קצר הם פקדו על כל התושבים הזכרים מגיל 14 ומעלה להיפרד ממשפחותיהם והבטיחו שלא יאונה להם כל רע. בינתיים בזזו הגרמנים את בתי התושבים והעלו אותם באש.

הגברים הוצעדו לשדה מחוץ לעיירה. מכונות הירייה הוסוו בשיחים. כאשר ניתנה הפקודה, החלו מכונות הירייה לירות, ותוך זמן קצר נהרגו 1258 תושבים. רק 13 ניצלו. הנשים והילדים שמעו את היריות ממקום ריכוזם בבית הספר אך לא יכלו לעשות מאומה. רק בערב שוחררו הנשים והלכו לזהות את יקיריהם ולהביאם לקבורה.

בחצר בית הספר נמצאת אנדרטה המראה אישה הסוחבת את גופת בעלה בנוכחות ילדיה.

בכנסייה בקלבריטה יש שני מגדלי שעון: האחד מראה את השעה הנכונה, והשני נעצר בשעה שבה התחיל הטבח.

מדי שנה נערך ביום זה טקס זיכרון. הטבח בקלבריטה, לצד רצח למעלה משמונים אחוז מיהודי יוון, הוא פשע המלחמה הגדול ביותר של הוורמאכט נגד אוכלוסייה יוונית במלחמת העולם השנייה (אחריו, הטבח בדיסטומו).

ב-18 באפריל 2000 ביקר במקום נשיא גרמניה דאז יוהאנס ראו. הוא הביע את רגשי צערו ותחושות הבושה על הטבח הזה, אך לא קיבל את אחריות מדינת גרמניה הנוכחית על כך ולא התייחס לשאלת הפיצויים.

קישורים חיצוניים
----------------

ויקישיתוף מדיה וקבצים בנושא **קלבריטה** בוויקישיתוף
* 

* אתר האינטרנט הרשמי של קלבריטה (ביוונית מודרנית)
* הדרמה בקלבריטה (באנגלית)
* מסילת הרכבת המשוננת דיאקופטו-קלבריטה בערוץ הווראיקוס.
* תמונת שדה הטבח בקלבריטה

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007564397405171
* GND: 4340767-5
* LCCN: n83014403
* VIAF: 145450233
* WorldCat: lccn-n83014403

 |
**ארצ'יבלד גרימקה** (באנגלית: **Archibald Grimké**; ‏17 באוגוסט 1849, צ'ארלסטון – 25 בפברואר 1930, וושינגטון די. סי.) היה עורך דין, עיתונאי ופעיל זכויות האדם אמריקאי.

ביוגרפיה
--------

ארצ'יבלד גרימקה נולד בשנת 1849 כעבד. אמו הייתה ננסי וסטון, עבדה של הנרי גרימקה, בעל חוות. ארצ'יבלד היה בכור בין שלושה בנים, שהנרי הכיר בהם אך לא שחרר מעבדות. לאחר שאשתו של הנרי גרימקה נפטרה הוא עבר להתגורר בחווה מחוץ לעיר. בהיותו בחווה הוא לימד את ננסי ובניו לקרוא ולכתוב. בשנת 1852, קצת לפני מותו הוא צוואה לבן החוקי שלו מונטגיו גרימקה לטפל בננסי ובניה כ"בני משפחה", אך מונטגיו לא הבטיח זאת.

ננסי ובניה חזרו לצ'ארלסטון, אך משפחת גרימקה לא תמכה בהם כלכלית. החל משנת 1860 האחים הצעירים החלו לשרת את משפחת גרימקה במשק בית. כתוצאה מכך ארצ'יבלד הצעיד נמלט מהבית ואחיו פרנסיס נמכר לבעל אחר.

לאחר מלחמת האזרחים האמריקאית כל שלושת אחים החלו ללמוד בבית הספר ולאחר סיומו למדו באוניברסיטת לינקולן שהייתה מיועדת לאפרו אמריקאים. להנרי גרימקה היו אחיות למחצה שרה ואנג'לינה גרימקה שהיו פעילות בולטות למען שחרור עבדים. בפברואר 1868 אנג'לינה גרימקה ראתה מאמר של פרופסור מאוניברסיטת לינקולן על סטודנט מוכשר במיוחד בשם ארצ'יבלד גרימקה. לאחר בדיקה קצרה התברר לה שהם קרובי משפחה. אנג'לינה גרימקה החליטה לקיים את הצוואה של הנרי גרימקה, לקחה את ננסי ובניה לביתה והעבירה את ארצ'יבלד לאוניברסיטת הרווארד. אחיהם הצעיר ג'ון עזב את הלימודים, ירד לדרום ובהדרגה איבד קשר עם המשפחה.

לאחר סיום לימודי משפטים ארצ'יבלד גרימקה התיישב בבוסטון ועסק במקצוע. הוא התחתן עם שרה סטנלי, אישה לבנה ונולדה להם בת אנג'לינה ולד גרימקה.

בהיותו בבוסטון ארצ'יבלד גרימקה היה מעורב בפוליטיקה ותנועות של אפרו-אמריקאים. כמו כן הוא היה מעורב בתנועת הנשים בה דודות שלו היו פעילות בולטות. בשנת 1894 גרימקה קיבל מינוי של קונסול ברפובליקה הדומיניקנית.

כאשר גרימקה חזר לארצות הברית הוא המשיך בפעילות למען זכויות האדם. הוא היה פעיל בארגון של פרדריק דאגלס שבין היתר פעל לחינוך בין אפרו-אמריקאים. בשנת 1901 הוא הקים עיתון The Guardian ושיתף פעולה עם ויליאם אדוארד בורגהרד דו בויז. בשנים 1903–1919 גרימקה היה נשיא של American Negro Academy, ארגון שפעל להרחבת לימודים אקדמאים לאפרו-אמריקאים.

לאחר הקמת NAACP הוא הפך לפעיל בולט בארגון והתבקש לעמוד בראש הסניף שהוקם בבירה. כמו כן הוא מונה לסגן נשיא של הארגון.

ארצ'יבלד גרימקה חלה בשנת 1928 ומאז הוא היה גר עם אחיו פרנסיס וביתו עד שנפטר בשנת 1930.

קישורים חיצוניים
----------------

ויקישיתוף מדיה וקבצים בנושא **ארצ'יבלד גרימקה** בוויקישיתוף
* מאמר על משפחת גרימקה, באתר הניו יורק טיימס
* ביוגרפיה
* כתבי ארצ'יבלד גרימקה בפרויקט גוטנברג (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007280299405171
* GND: 119163780
* ISNI: 0000 0000 8222 8607
* LCCN: n50031656
* NTA: 13570085X
* SNAC: w60w0btp
* VIAF: 40182236
* WorldCat: lccn-n50031656

 |
**נאנסי** (בצרפתית: **Association Sportive Nancy-Lorraine**) הוא מועדון כדורגל צרפתי מהעיר נאנסי שמשחק בליגה הצרפתית השלישית.

בשנת 1967 הוקמה **אגודת הכדורגל של נאנסי** כמחליפתה של **מועדון הכדורגל של נאנסי** אשר פורק שנתיים קודם לכן. המועדון מחזיק בזכייה אחת בגביע הצרפתי בשנת 1978 לאחר ניצחון 0–1 על ניס משער של מישל פלאטיני. המועדון העפיל לגביע אירופה למחזיקות גביע בעונת 1978/1979 והגיע לשלב שמינית גמר. המועדון זכה פעם אחת בגביע הליגה הצרפתית בשנת 2006 במשחק שהתקיים בסטאד דה פראנס נגד ניס (2-1), אשר העניק לקבוצה כרטיס לגביע אופ"א. בעונת 2006/2007 המועדון שיחק בגביע אופ"א והגיע לשלב 32 האחרונות שם הפסיד לקבוצת שחטאר דונצק.

בסיום עונת 2021/2022 נשרה הקבוצה לליגה השלישית.

מאמנים בולטים
-------------

* ארסן ונגר
* איימה ז'אקה

שחקנים בולטים
-------------

* צרפתצרפת מישל פלאטיני
* מרוקומרוקו מוסטפא חאג'י
* אירלנדאירלנד טוני קסקרינו
* אוקראינהאוקראינה אלכסנדר זאברוב

קישורים חיצוניים
----------------

ויקישיתוף מדיה וקבצים בנושא **נאנסי** בוויקישיתוף
* אתר האינטרנט הרשמי של נאנסי (בצרפתית)
* נאנסי, ברשת החברתית פייסבוק

* נאנסי, ברשת החברתית טוויטר

* נאנסי, ברשת החברתית אינסטגרם

* נאנסי, סרטונים בערוץ היוטיוב

* פרופיל, באתר אופ"א

* פרופיל, באתר Transfermarkt

* פרופיל, באתר Soccerway

* פרופיל, באתר WorldFootball.net

* פרופיל, באתר FootballDatabase.eu
* עמוד הקבוצה באתר הליגת העל הצרפתית

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb11949267p (data)
* SUDOC: 027455378
* VIAF: 156728713
* WorldCat: viaf-156728713

 |
אזור נאמפו מהחלל
**נאמפו** (בקוריאנית: **남포시**) היא עיר מיוחדת (עיר שאינה חלק ממחוז כלשהו, יש לה אותן סמכויות כמו למחוז) בדרום מערב קוריאה הצפונית. העיר שוכנת על גדתו הצפונית של נהר טאדונג, 15 קילומטרים משפך הנהר. נאמפו הייתה כפר דייגים קטן, ובשנת 1897 הפכה לנמל סחר עם מדינות אחרות. לאחר מלחמת העולם השנייה, בשנת 1945, הנמל שופץ, הורחב, והפך לנמל מודרני. בתקופת הכיבוש היפני בקוריאה (1910-1945), נקראה העיר נאמופו. בנאמפו מפעלי תעשייה רבים בתחומים שונים, כגון בניית ספינות, ייצור מכוניות, ייצור זכוכית, דגים ועוד. נאמפו היא מרכז חשוב בתעשיית ייצור הספינות בקוריאה הצפונית. בצפון העיר נמצאים מסופי מטען, ומפעל מלח ים.
נאמפו היא העיר הרביעית בגודלה בקוריאה הצפונית (אחרי פיונגיאנג, המהונג, וצ'ונגג'ין).

סכר נאמפו
---------

תמונה פנורמית של חלק מסכר נאמפו
כ-15 קילומטר ממערב לעיר, בשפת נהר טאדונג, נמצא סכר נאמפו. סכר נאמפו הוא מערכת של 36 סכרים ו-3 תאי שיט, באורך של 8 קילומטרים. סכר נאמפו הוקם משתי סיבות רשמיות:

* מניעת חדירת מי ים לנהר טאדונג, וכך פתרון בעיית המליחות של מי הנהר בקרבת הים.
* השקייה של קרקע נוספת באמצעות המים ש"ייאגרו" בנהר, והגדלת השטח החקלאי באזור.

הסכר נחשב הישג גדול לקוריאה הצפונית, ומשמש לעיתים רבות כרקע בשידורי החדשות בטלוויזיה הצפון קוריאנית. העלות המשוערת של הקמת הסכר היא 4 מיליארד דולר.

השכלה גבוהה
-----------

בנאמפו מוסדות רבים להשכלה גבוהה:

* אוניברסיטת נאמפו
* אוניברסיטת סוהא
* מכללת סמגוונג
* מכללת סונהווא
* מכללת נאמפו לספנות
* מכללת נאמפו לחומרי בניין
* מכללת נאמפו לדיג

ערים תאומות
-----------

* הרפובליקה העממית של סיןהרפובליקה העממית של סין טיינג'ין, הרפובליקה העממית של סין
* רוסיהרוסיה סנקט פטרבורג, רוסיה
* מקסיקומקסיקו צ'יאאוטמפן, מקסיקו

קישורים חיצוניים
----------------

ויקישיתוף מדיה וקבצים בנושא **נאמפו** בוויקישיתוף
* נאמפו, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NDL: 00641882
* VIAF: 259666179
* WorldCat: viaf-259666179

 |